Ο **Σεμπάστιαν Φρανξ** (φλαμανδικά: **Sebastian Vranckx** (αναγράφεται και ως **Sebastiaan Vrancx**, **Sebastiaen Vrancx**, Αμβέρσα, 22 Ιανουαρίου 1573 – Αμβέρσα, 19 Μαΐου 1647) ήταν Φλαμανδός ζωγράφος και χαράκτης της Σχολής της Αμβέρσας.

Βιογραφία
---------

Διετέλεσε μαθητής στο εργαστήριο του Άνταμ φαν Νόορτ, ο οποίος εκπαίδευσε επίσης πολλούς επιφανείς καλλιτέχνες, όπως οι Πέτερ Πάουλ Ρούμπενς, Γιάκομπ Γιόρντενς και Χέντρικ φαν Μπάλεν. Επισκέφθηκε, επίσης, το εργαστήριο του ζωγράφου από την Αμβέρσα Πάουλ Μπριλ στη Ρώμη περί το 1600.

Τον εκτιμούσαν ως έναν από τους πρωτεύοντες ζωγράφους σκηνών μάχης και ο Ρούμπενς είχε στη συλλογή του έργα του Φρανξ. Συνεργάστηκε κατά καιρούς με τον Γιαν Μπρίγκελ τον πρεσβύτερο. και μαζί με τους Ρούμπενς, Φρανς Φράνκεν τον νεότερο, Χέντρικ φαν Μπάλεν, Φρανς Σνάιντερς και Γιόος ντε Μόμπερ δημιούργησαν την *Αλληγορία των Αισθήσεων*, δύο έργα που είχε παραγγείλει ο Αρχιδούκας Αλβέρτος Ζ΄ της Αυστρίας κατά την επίσκεψή του στην Αμβέρσα. Γνωστότερος από τους μαθητές του ήταν ο Πίτερ Σνάιερς.

Οι περισσότεροι από τους πίνακές του αναπαριστούν βιβλικές σκηνές ή σκηνές πολέμων, όπως η λεηλασία πόλεων, μάχες ιππικού, ρωπογραφίες και αλληγορικά θέματα.

Ταυτόχρονα, ήταν συγγραφέας ποιημάτων, κωμωδιών και τραγικωμωδιών για λογαριασμό της Συντεχνίας Ρητόρων *De Violieren*. Υπηρέτησε ως επικεφαλής στη Συντεχνία του Αγίου Λουκά των ζωγράφων της Αμβέρσας και ήταν τοπικός επικεφαλής και λοχαγός της πολιτοφυλακής (militia).

Έργα του βρίσκονται στο Βασιλικό Μουσείο Καλών Τεχνών της Αμβέρσας, στο Groeningemuseum της Μπρυζ, στο Μουσείο Βόρειας Βραβάντης στο Ντεν Μπος και στο Ρέικσμουζεουμ του Άμστερνταμ. Ορισμένα σχέδια ή πίνακές του υπάρχουν επίσης στο Μουσείο Ερμιτάζ (Αγία Πετρούπολη), στο Μουσείο Τέχνης του Χάρβαρντ, στο Μουσείο του Λούβρου, στο Μουσείο Καλών Τεχνών της Σεβίλλης και ορισμένα άλλα μουσεία.

Αν και κατά κύριο λόγο ήταν ζωγράφος τοπίων και μικρών σκηνών μάχης, ζωγράφισε και ορισμένα αρχιτεκτονικά εσωτερικά, με την τεχνοτροπία του Πίτερ Νέιφς Ι.

Φωτοθήκη
--------

* Στρατιώτες λεηλατούν αγροικία, περ. 1600. Deutsches Historisches Museum, Βερολίνο*Στρατιώτες λεηλατούν αγροικία*, περ. 1600. Deutsches Historisches Museum, Βερολίνο
* Εικόνα πολέμου από τον αγώνα των Ολλανδών κατά της Ισπανίας, πιθανόν η πολιορκία της ΟστένδηςΕικόνα πολέμου από τον αγώνα των Ολλανδών κατά της Ισπανίας, πιθανόν η πολιορκία της Οστένδης
* Το επακόλουθο της λεηλασίας του χωριού Βόμμελχεμ (Wommelgem) το 1589Το επακόλουθο της λεηλασίας του χωριού Βόμμελχεμ (Wommelgem) το 1589
* Επιδρομή σε μια πόληΕπιδρομή σε μια πόλη
* Παγοδρομίες στην πόληΠαγοδρομίες στην πόλη
* Το εσωτερικό του ναού Carolus Borromeuskerk στην Αμβέρσα, 1630. Kunsthistorisches Museum, Βιέννη*Το εσωτερικό του ναού Carolus Borromeuskerk στην Αμβέρσα*, 1630. Kunsthistorisches Museum, Βιέννη
* Αλληγορία του φθινοπώρουΑλληγορία του φθινοπώρου

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13949335m. Ανακτήθηκε στις 10  Οκτωβρίου 2015.
2. ↑  «Sebastiaan Vrancx». (Ολλανδικά) *RKDartists*. 81998.
3. ↑  «Sebastiaen Franck». *Biografisch Portaal*. 03415744.
4. ↑  Ανακτήθηκε στις 17  Ιουνίου 2019.
5. ↑  Muller, Jeffrey M. *Rubens: The Artist as a Collector*, Princeton, 1989, ISBN 0-691-00298-3.
6. ↑  «"Assault on a Convay", combined work of Jan Brueghel the Elder and Sebastiaan Vranckx». Αρχειοθετήθηκε από το πρωτότυπο στις 9 Ιουνίου 2016. Ανακτήθηκε στις 29 Απριλίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σεμπάστιαν Φρανξ** |

* Collection in Belgian museums
* Collection in several museums
* Paintings[*νεκρός σύνδεσμος*]

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 87274969
* **Europeana**: agent/base/72623
* LCCN: no2007004434
* ISNI: 0000 0000 7100 5387
* GND: 121320936
* SUDOC: 224397672
* BNF: cb13949335m (data)
* BPN: 03415744
* ULAN: 500031718
* KulturNav: id
* RKD: 81998

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |